
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1322 


25 Ιουνίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιτροπή Παρακολούθησης και Παραλαβής του έρ¬ 
γου «Σύμβουλος Τ εχνικής Υποστήριξης». 1 

Αύξηση ποσού πάγιας προκαταβολής για τους δή¬ 
μους και τις κοινότητες. 2 

Καθορισμός αριθμού προσώπων που θα απασχολη¬ 
θούν στο Γενικό Λογιστήριο του Κράτους με σύμ¬ 
βαση μίσθωσης έργου. 3 

Αναπροσαρμογή και καθορισμός των κατ’ αποκοπή 


μηνιαίων χορηγημάτων των Κέντρων Ελέγχου και 
Πιστ. Πολ/κού Υλικού - Ελέγχου Λιπασμάτων, του 
Ινστιτούτου Ελέγχου Ποικιλιών Καλ/νων Φυτών & 
Πολ/κού Υλικού Φυτών Μεγάλης Καλλιέργειας 
Θεσ/νίκης και του Σταθμού Ελέγχου Σπόρων Αθη¬ 


νών. 4 

Καθιέρωση υπερωριακής εργασίας τοποθετημένης 
υπαλλήλου στο γραφείο του Υφυπουργού Πολιτι¬ 
σμού . 5 


Χορήγηση επιδόματος αεροθεραπείας στους δικαιού¬ 
χους των ασφαλιστικών οργανισμών, αρμοδιότη¬ 
τας Υπουργείου Εργασίας και Κοινωνικών Ασφαλί¬ 


σεων . 6 

Καταβολή οικονομικής ενίσχυσης στην Πανελλήνια 
Ομοσπονδία Εργατοϋπαλλήλων Μετάλλου 
(Π.Ο.Ε.Μ.). 7 

Καταβολή οικονομικής ενίσχυσης στο Εργατικό Κέ¬ 
ντρο Μήλου. 8 

Καταβολή οικονομικής ενίσχυσης στο Εργατικό Κέ¬ 
ντρο Δράμας. 9 

Καταβολή οικονομικής ενίσχυσης στο Εργατικό Κέ¬ 
ντρο Ν. Ιωαννίνων. 10 


Καταβολή οικονομικής ενίσυσης στην Ομοσπονδία 
Υπαλληλικού Προσωπικού Αυτοκινήτων Ελλάδος. 11 
Μέτρα περιορισμού κυκλοφορίας φορτηγών αυτοκι¬ 
νήτων σε τμήματα των Εθνικών Οδών κατά την κα¬ 
λοκαιρινή περίοδο 1999 . 12 


Σύσταση ομάδας δράσης (Έργου) για την αντιμετώπι¬ 
ση του προβλήματος του έτους 2000 των πληρο¬ 
φοριακών και ηλεκτρονικών συστημάτων στις Υπη¬ 
ρεσίες και στους Φορείς αρμοδιότητας του Υπουρ¬ 
γείου Μεταφορών και Επικοινωνιών. 13 


ΑΠ ΟΦΑΣ ΕΙΣ 

Αριθ. ΔΙΔΚ/Φ.38/4/13249 (1) 

Επιτροπή Παρακολούθησης και Παραλαβής του έργου 
«Σύμβουλος Τεχνικής Υποστήριξης». 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 

Έχοντας υπόψη: 

1. α) του άρθρου 18 παρ. 18 του Ν. 2503/1997 (ΦΕΚ 
107/Α/30.5.1997) «Διοίκηση, οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις». 

β) Του άρθρου 22 παρ. 3 του Ν. 2362/1995 (ΦΕΚ 247/Α/ 
27.11.1995) «Περί Δημοσίου Λογιστικού, ελέγχου των δα¬ 
πανών του Κράτους και άλλες διατάξεις». 

γ) Του άρθρου 27 του Ν. 2081/1992 (ΦΕΚ 154/Α/1992) 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις», με το οποίο 
προστέθηκε άρθρο 29Α στο Ν. 1558/1985 (ΦΕΚ 137/Α/ 
1985), όπως τελικά αντικαταστάθηκε με το άρθρο 1 του Ν. 
2469/1997 (ΦΕΚ 38/Α/1997). 

δ) Του Π.Δ. 373/1995 (ΦΕΚ 201/Α/14.9.1995) «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιο¬ 
τήτων του». 

ε) Του Π.Δ. 400/1995 (ΦΕΚ 226/Α/1.11.1995) «Σύσταση 
Γ ενικής Γ ραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της». 

2. Την υπ’ αρ. ΔΙΔΚ/Φ.38/4/8929/29.4.1999 υπουργική 
απόφαση (ΦΕΚ 527/Β/3.5.99) «Σύσταση Επιτροπής Διοί¬ 
κησης Έργων στο Υπουργείου Εσωτερικών, Δημόσιας Δι¬ 
οίκησης και Αποκέντρωσης». 

3. Την υπ’ αρ. 40654/ΔΕΦΕ/3331/10.12.97 απόφαση 

προκήρυξης ανοικτού διαγωνισμού για την υλοποίηση 
του Έργου «Σύμβουλος Τεχνικής Υποστήριξης για την 
Υλοποίηση των έργων του ΥΠ.ΕΣ.Δ.Δ.Α., που εντάσσο¬ 
νται στο Επιχειρησιακό Πρόγραμμα Εκσυγχρονισμού της 
Δημόσιας Διοίκησης «ΚΛΕΙΣΘΕΝΗΣ» του Κοινοτικού 
Πλαισίου Στήριξης». 

4. Την από 1.3.1999 σύμβαση Συμβούλου Τεχνικής Υπο¬ 
στήριξης. 

5. Την υπ’ αρ. 8211/8.3.1999 κοινή απόφαση του Πρω¬ 
θυπουργού και της Υπουργού Εσωτερικών, Δημόσιας Δι¬ 
οίκησης και Αποκέντρωσης (ΦΕΚ 198Β/8.3.1999) «Ανάθε¬ 
ση αρμοδιοτήτων στους Υφυπουργούς Εσωτερικών, Δη¬ 
μόσιας Διοίκησης και Αποκέντρωσης Λεωνίδα Τζανή και 
Γεώργιο Φλωρίδη». 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Ορίζουμε ότι η Επιτροπή Διοίκησης Έργων που συστά- 
θηκε στο Υπουργείο Εσωτερικών, Δημόσιας Διοίκησης και 
Αποκέντρωσης με την υπ’ αρ. ΔΙΔΚ/Φ.38/ 4/8929/- 
29.4.1999 απόφαση (ΦΕΚ 527/Β/3.5.1999) και τα μέλη της 
οποίας θα οριστούν με βάση τηνπροαναφερθείσα υπουρ¬ 
γική απόφαση συγκρότησης, θα έχει σαν έργο της και την 
παρακολούθηση-παραλαβή του έργου, που έχει ανατεθεί 
στην «ΑΡΤΗυΒ ΑΝϋΕΒδΕΝ ΟΡΚΩΤΟΙ ΕΛΕΓΚΤΕΣ - ΣΥΜ¬ 
ΒΟΥΛΟΙ ΕΠΙΧΕΙΡΗΣΕΩΝ Α.Ε.» με θέμα: «Σύμβουλος Τε¬ 
χνικής Υποστήριξης για την Υλοποίηση των έργων του φο¬ 
ρέα Υλοποίησης, που εκάστοτε εντάσσονται και συγχρη- 
ματοδοτούνται από το Ε.Π. «ΚΛΕΙΣΘΕΝΗΣ», όπως αυτό 
ορίζεται αναλυτικά στα άρθρα 4 και 5, καθώς και στο πα¬ 
ράρτημα 1 της ως άνω σύμβασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 1999 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

-φ- 

Αοιθ . 2235 7 (2) 

Αύξηση ποσού πάγιας προκαταβολής για τους δήμους 
και τις κοινότητες. 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 

Έχοντας υπόψη: 

1. Τις διατάξεις των άρθρων 234 και 305 του ΔΚΚ (Π.Δ. 
410/95) ως και του άρθρου 6 παρ. 6 του Ν. 2539/97. 

2. Την ανάγκη αύξησης των χρηματικών ορίων που προ- 
βλέπονται από τις διατάξεις του άρθρου 234 του ΔΚΚ 
(Π .Δ. 410/95), για την απρόσκοπτη λειτου ργία των ΟΤΑ. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Αυξάνουμε το ποσό το οποίο βάσει του άρθρου 234 του 
ΔΚΚ (Π.Δ. 410/95) μπορεί να χορηγηθεί με απόφαση της 
Δημαρχιακής Επιτροπής ήτου Κοινοτικού Συμβουλίου ως 
πάγια προκαταβολή ως εξής: 

α) Για τις κοινότητες από 60.000 δρχ. σε 200.000 δρχ. 

β) Για δήμους μέχρι δέκα χιλιάδες (10.000) κατοίκους, 
από 120.000 δρχ. σε 500.000 δρχ. 

γ) Για δήμους με πληθυσμό από 10.001 μέχρι 20.000 κα¬ 
τοίκους από 250.000 δρχ. σε 1.000.000 δρχ. 


δ) Για δήμους με πληθυσμό από 20.001 μέχρι 30.000 κα¬ 
τοίκους από 300.000 δρχ. σε 1.200.000 δρχ. και 

ε) Για δήμους με πληθυσμό πάνω από 30.001 κατοίκους 
από 400.000 δρχ. σε 1.500.000 δρχ. 

Για τη διαχείριση και απόδοση της πάγιας προκαταβο¬ 
λής από τον υπόλογο, ισχύουν τα αναφερόμενα στο άρ¬ 
θρο 234 του ΔΚΚ (Π.Δ. 410/95) και στα άρθρα 32, 33, 34, 
35 και 37του Β.Δ/τοςτης 11-5/15.6.99 «περί οικονομικής 
διοικήσεως και λογιστικού δήμων και κοινοτήτων». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 22 Ιουνίου 1999 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-Φ- 

Αριθ. 2/4 6755 /0004 (3) 

Καθορισμός αριθμού προσώπων που θα απασχοληθούν 
στο Γενικό Λογιστήριο του Κράτους με σύμβαση μί¬ 
σθωσης έργου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις: 

α) Του άρθρου 6 του Ν. 2527/1997 «Τροποποίηση και 
συμπλήρωση διατάξεων του Ν. 2190/1994 και άλλες δια¬ 
τάξεις» (Α.206). 

β) Του άρθρου 29Ατης παρ. 2 του Ν. 1558/85 «Κυβέρ¬ 
νηση και Κυβερνητικά όργανα» (ΦΕΚ 137/Α726-7-85), 
όπως αυτό προστέθηκε με το άρθρο 27 του Ν. 2081/92 
(ΦΕΚ 154/Α792) και αντικαταστάθηκε με το άρθρο 1 παρ. 
2ατου Ν. 2469/97 (ΦΕΚ38/Α797). 

γ) Του άρθρου 21 παρ. 16 του Ν. 2190/1994 (ΦΕΚ 
28/Α73-3-94) «Σύσταση ανεξάρτητης αρχής για την επι¬ 
λογή προσωπικού και ρύθμιση θεμάτων διοίκησης». 

δ) Του Π.Δ. 284/88 «Οργανισμός του Υπουργείου Οικο¬ 
νομικών» (Α.128), όπως τροποποιήθηκε με το Π.Δ. 79/90 
(Α.37). 

2. Την αριθμ. 55/11-11-1998 Π.Υ.Σ. «Αναστολή διορι¬ 
σμών και προσλήψεων στο Δημόσιο Τομέα» (ΦΕΚ 252/Α7 
12-11-98). 

3. Την αριθμ. 177/98 γνωμοδότηση του Δ’ Τμήματος του 
Ν.Σ. του Κράτους, η οποία έγινε δεκτή από τον Υπουργό 
Οικονομικών. 

4. Την αριθμ. 108/10-5-1999 απόφαση της Επιτροπής 
του άρθρου 2 παρ. 1 της αριθμ. 55/1998 Π.Υ.Σ. (άρθρο 1 
παρ. 51 Ν. 2412/96) περί εγκρίσεως ανάθεσης έργου από 
το Γ ενικό Λογιστήριο του Κράτους σε δύο άτομα κλάδου 
ΠΕ-Πληροφορικής για χρονικό διάστημα ενός (1) έτους. 

5. Την αριθμ. 33361/5-9-91 κοινή υπουργική απόφαση 
«Μεταβίβαση εξουσίας υπογραφής σύμφωνα με το άρ¬ 
θρο 7 παρ. 1 του Ν. 1943/91» (Β.703). 

6. Το γεγονός ότι από τις διατάξεις της απόφασης αυ¬ 
τής προκαλείται δαπάνη ποσού δεκατεσσάρων εκατομ¬ 
μυρίων δραχμών περίπου (14.000.000), που θα βαρύνει 
τις πιστώσεις του προϋπολογισμού του Υπουργείου Οι¬ 
κονομικών (Ειδικός Φορέας 23/140 και Κ.Α.Ε. 0871). 

7. Την αριθμ. 8211/8-3-99 κοινή απόφαση του Πρωθυ¬ 
πουργού και της Υπουργού Εσωτερικών, Δημόσιας Διοί¬ 
κησης και Αποκέντρωσης περί ανάθεσης αρμοδιοτήτων 

στους Υφυπουργούς Εσωτερικών, Δημόσιας Διοίκησης 
και Αποκέντρωσης (ΦΕΚ 198/Β 78-3-99). 

8. Την αριθμ. 1107147/1239/0006Α74-10-96 απόφαση 
Πρωθυπουργού και Υπουργού Οικονομικών για ανάθεση 
αρμοδιοτήτων στους Υφυπουργούς (ΦΕΚ 922/Β7 
7.10.96). 

9, Τις υφιστάμενες ανάγκες για την ανάπτυξη εφαρμο¬ 
γών πληροφορικής στις Διευθύνσεις του Γ.Λ.Κράτους, 
αποφασίζουμε: 

1. Καθορίζουμε σε δύο (2) τον αριθμό των ατόμων, στα 
οποία μπορεί να ανατεθεί από το Υπουργείο Οικονομικών 
- Γενικό Λογιστήριο του Κράτους, το έργο της ανάπτυξης 
εφαρμογών πληροφορικής, με σύμβαση μίσθωσης έρ¬ 
γου, διάρκειας ενός (1) έτους. 

2. Το ανωτέρω έργο συνίσταται στην υποστήριξη των 
υφισταμένων προγραμμάτων μηχανογράφησης του 
Γ.Λ.Κράτους και την υποβοήθηση των προσπαθειών για 
την ανάπτυξη του Ολοκληρωμένου Μηχανογραφικού Συ¬ 
στήματος Θησαυροφυλακίου και Προϋπολογισμού που 
βρίσκεται σε εξέλιξη, θα αναπτυχθεί σε περιβάλλον ϋΝΙΧ 
(ΑΙΧ 500), ννίπάοννε Ν.Τ. ΪΛ/ίηάοννδ 95, ΟΒΑΟΙΈ ΒϋΒΜ5, 
με εργαλείο ανάπτυξης του ΟΒΑΟΙΕ άΘ5ί9ηβΓ 2000 και 
μεθοδολογία 85ΑϋΜ η ΥουΓ- ϋβ ΜεΐΌΟ και ΘΙΙΙ περιβάλ¬ 
λον ΜίοτοδοίΙ Οίίίοθ 97. Το έργο δεν μπορεί να ανατεθεί 
στους υπηρετούντες υπαλλήλους του κλάδου ΠΕ - Δημο¬ 
σιονομικών του Γ.Λ. Κράτους διότι δεν έχουν γνώσεις 
πληροφορικής, οι δε θέσεις του κλάδου ΠΕ-Πληροφορι- 
κής που έχουν συσταθεί με το άρθρο 13 του Ν. 2469/97 
παραμένουν κενές. 

3. Τα άτομα στα οποία ανατίθεται το ανωτέρω έργο θα 
είναι Πανεπιστημιακής Εκπαίδευσης με εξειδίκευση σε 
θέματα πληροφορικής. Η εμπειρία τους στα ανωτέρω λει¬ 
τουργικά συστήματα, ΗϋΒΜ5, γλώσσες, εργαλεία και με¬ 
θοδολογίες, θα αποδεικνύονται με βεβαιώσεις εργοδο¬ 
τών τους. 

4. Η συνολική δαπάνη που θα προκληθεί από την προα- 
ναφερόμενη ανάθεση έργου θα ανέλθει στο ποσό των δε¬ 
κατεσσάρων εκατομμυρίων (14.000.000) δραχμών 
(7.000.000 δρχ. κατ’ άτομο) και θα βαρύνει τον Προϋπο¬ 
λογισμό του Υπουργείου Οικονομικών (ΚΑΕ 0871- Ε.Φ. 
23-140). 

Το ποσό της αποζημίωσης θα καταβάλλεται τμηματικά 
ανά δίμηνο ανάλογα με την πορεία εκτέλεσης του έργου 
και ύστερα από σχετική βεβαίωση του Προϊσταμένου του 
Κλιμακίου του ΚΕΠΥΟ στο Γ.Λ.Κράτους, η οποία θα θεω¬ 
ρείται από τον αρμόδιο κατ’ αντικείμενο Γ ενικό Δ/ντή του 
Γ.Λ.Κράτους. 

5. Η ανάθεση του έργου στους αναδόχους γίνεται σύμ¬ 
φωνα με τις διατάξεις του άρθρου 6 του Ν. 2527/97 και οι 
σχετικές συμβάσεις διέπονται από τις διατάξεις των άρ¬ 
θρων 681 κ.ε. του Αστικού Κώδικα. 

Οι, ανάδοχοι του έργου για την ανάπτυξη εφαρμογών 
πληροφορικής δεν δικαιούνται επιδομάτων εορτών Χρι¬ 
στουγέννων και Πάσχα, καθώς και αδείας και επιδόματος 
αδείας, ούτε υπάρχει υποχρέωση ασφάλισής τους σε φο¬ 
ρέα κύριας ή επικουρικής ασφάλισης. 

6. Η απασχόληση των ανωτέρω σε έργα ή καθήκοντα ξέ¬ 
να με το έργο απαγορεύεται. 

7. Υπεύθυνοι για την παρακολούθηση της καλής εκτέ¬ 
λεσης του έργου σύμφωνα με τους ειδικώτερους όρους 
των σχετικών συμβάσεων ορίζονται οι αρμόδιοι Γενικοί 
Διευθυντές του Γ.Λ. Κράτους. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 1999 

ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΝΗΣ ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

-♦- 

Αριθ. 49063 (4) 

Αναπροσαρμογή και καθορισμός των κατ’ αποκοπή μηνι¬ 
αίων χορηγημάτων των Κέντρων Ελέγχου και Πιστ. 
Πολ/κού Υλικού - Ελέγχου Λιπασμάτων, του Ινστιτού¬ 
του Ελέγχου Ποικιλιών Καλ/νων Φυτών & Πολ/κού Υλι¬ 
κού Φυτών Μεγάλης Καλλιέργειας Θεσ/νίκης και του 
Σταθμού Ελέγχου Σπόρων Αθηνών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις της παρ. 3 του άρθρου 2 του Ν. 2314/53 
(ΦΕΚ 59/12.3.53 τ.Α') «Περί τροποποιήσεως των περί κα¬ 
θορισμού των Δημοσίων Καταστημάτων διατάξεων». 

2. Τις διατάξεις του Ν. 1558/85 (ΦΕΚ 137/85) «Κυβέρνη¬ 
ση και Κυβερνητικά Όργαναΐ. 

3. Τις διατάξεις του Ν.Δ. 78/73 (ΦΕΚ 156/25.7.73 τ.Α') 
«Περί τροποποιήσεως και συμπληρώσεως της περί ΙΚΑ 
Νομοθεσίας και άλλων τινών Οργανισμών Κοινωνικής 
Ασφαλίσεως». 

4. Την κοινή απόφαση αριθμ. 15783/10.6.1991 των 
Υπουργών Προεδρίας Κυβερνήσεως και Γεωργίας «Περί 
ανασυγκροτήσεως του Δ.Σ. του Κεντρικού Ταμείου Γε¬ 
ωργίας Κτηνοτροφίας και Δασών». 

5. την αριθμ. 5539/22.12.97 κοινή απόφαση των Υπουρ¬ 
γών Οικονομικών και Γ εωργίας, με την οποία καθορίστη¬ 
καν τα πάγια κατ’ αποκοπή έξοδα καθαριότητας των μο¬ 
νάδων που εξυπηρετούνται οικονομικά από το Α' Παρ/μα 
Προϋπ/σμού του ΚΤΓΚ και Δασών. 

6. Το γεγονός ότι, οι Υπηρεσίες αντιμετωπίζουν προ¬ 
βλήματα καθαρισμού των Γ ραφείων και λοιπών χώρων 
των εγκαταστάσεών τους. 

7. Την αριθμ. 1107147/1239/0006Α74.10,96 απόφαση 
Πρωθυπουργού και Υπουργού Οικονομικών με θέμα 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών», αποφασίζουμε: 

α. Αναπροσαρμόζουμε τα κατ’ αποκοπή μηνιαία χορη¬ 
γήματα για καθαριότητα των κατωτέρω Υπηρεσιών από 
1.1.1999 όπως παρακάτω: 

1. Κ.Ε.Π.Π.Υ.Ε.Λ. Αλεξανδρείας απόδρχ. 10.000 σεδρχ. 
13.000 

2. Κ.Ε.Π.Π.Υ.Ε.Λ. Αλμυρού από δρχ. 9.000 σε δρχ. 12.000 

3. Κ.Ε.Π.Π.Υ.Ε.Λ. Αμυνταίου από δρχ. 9.000 σε δρχ. 
12.000 

4. Κ.Ε.Π.Π.Υ.Ε.Λ. Διδυμοτείχου από δρχ. 9.000 σε δρχ. 
12.000 

5. Κ.Ε.Π.Π.Υ.Ε.Λ. Δράμας από δρχ. 10.000 σε δρχ. 13.000 

6. Κ.Ε.Π.Π.Υ.Ε.Λ. Θεσ/νίκης από δρχ. 20.000 σε δρχ. 
23.000 

7. Κ.Ε.Π.Π.Υ.Ε.Λ. Καλαμάτας από δρχ. 9.000 σε δρχ. 
12.000 

8. Κ.Ε.Π.Π.Υ.Ε.Λ. Καρδίτσας από δρχ. 9.000 σε δρχ. 
12.000 

9. Κ.Ε.Π.Π.Υ.Ε.Λ. Κατερίνης από δρχ. 9.000 σε δρχ. 
12.000 

10. Κ. Ε.Π. Π. Υ. Ε.Λ. Κιάτου από δρχ. 9.000 σε δρχ. 12.000 

11. Κ.Ε.Π.Π.Υ.Ε.Λ. Κοζάνης από δρχ. 9.000 σε δρχ. 
12.000 

12. Κ.Ε.Π.Π.Υ.Ε.Λ. Λαρίσης από δρχ. 10.000 σε δρχ. 
35.000 

13. Κ.Ε.Π.Π.Υ.Ε.Λ. Νάξου από δρχ. 10.000 σε δρχ. 
13.000 

14. Κ.Ε.Π.Π.Υ.Ε.Λ. Νεαπόλεως από δρχ. 10.000 σε δρχ. 
13.000 

15. Κ.Ε.Π.Π.Υ.Ε.Λ. Μουδανιών από δρχ. 10.000 σε δρχ. 
13.000 

16. Κ.Ε.Π.Π.Υ.Ε.Λ. Ορεστιάδος από δρχ. 10.000 σε δρχ. 
13.000 

17. Κ.Ε.Π.Π.Υ.Ε.Λ. Πολυκάστρου από δρχ. 10.000 σε 
δρχ. 13.000 

18. Σταθμός Ε.Π.Π.Υ. Πτολεμαΐδος από δρχ. 10.000 σε 
13.000 

19. Κ.Ε.Π.Π.Υ.Ε.Λ. Σερρών από δρχ. 10.000 σε δρχ. 
13.000 

20. Κ.Ε.Π.Π.Υ.Ε.Λ. Τζερμιάδων από δρχ. 9.000 σε δρχ. 
12.000 

21. Κ.Ε.Π.Π.Υ.Ε.Λ. Τρικάλων από δρχ. 9.000 σε δρχ. 
12.000 

22. Κ.Ε.Π.Π.Υ.Ε.Λ. Τριπόλεως από δρχ. 10.000 σε δρχ. 
13.000 

23. Κ.Ε.Π.Π.Υ.Ε.Λ. Φαρσάλων από δρχ. 10.000 σε δρχ. 
13.000 

24. Κ.Ε.Π.Π.Υ.Ε.Λ. Καβάλας από δρχ. 10.000 σε δρχ. 
13.000 

25. Ινστ. Ελέγχου Ποικιλιών Κα/νων Φυτών & Πολ/κού 
Υλικού Θεσ/κης από δρχ. 40.000 σε δρχ. 160.000 

26. Σταθμός Ελέγχου Σπόρων Αθηνών από δρχ. 45.000 
σε δρχ. 80.000 

β. Η εισφορά υπέρ ΙΚΑ και ΤΕΑΜ του Δημοσίου ως ερ¬ 
γοδότη που προβλέπεται από το Ν.Δ. 78/73 θεωρείται 
σύμφωνα με το αριθμ. 5553/6158/30.1.74 έγγραφο του 
Γ.Λ.Κ. Τμήμα της ως άνω παγίας επιχορηγήσεως. 

γ. Η δαπάνη θα βαρύνει τις εγκεκριμένες πιστώσεις του 
Κ.Α. 0873 του Α' Παρ/τος Προϋπ/σμού του ΚΤΓΚ και Δα¬ 
σών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 9 Ιουνίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΓΕΩΡΓΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΓΕΩΡΓ. ΑΝΩΜΕΡΙΤΗΣ 

- 4 - 

Αριθ. 2/35058/0022 (5) 

Καθιέρωση υπερωριακής εργασίας τοποθετημένης υπαλ¬ 
λήλου στο Γ ραφείο του Υφυπουργού Πολιτισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) του Α.Ν.397/68 περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής, 
β) του Π.Δ. 77/85 «περί του Οργανισμού της Γενικής 
Γ ραμματείας Αθλητισμού». 


2. Του άρθρου 15 του Ν.2470/97 «Αναμόρφωση Μισθο¬ 
λογίου Προσωπικού της Δημόσιας Δ/σης και άλλες συνα¬ 
φείς διατάξεις», όπως συμπληρώθηκε και τροποποιήθηκε 
μεταγενέστερα. 

3. Του Ν.1558/85 «Κυβέρνηση και Κυβερνητικά Οργα¬ 
να». 

4. Την Πράξη του Υπουργικού Συμβουλίου αριθ.88/2-8- 
85 «Οργάνωση και λειτουργία Πολιτικών Γ ραφείων μελών 
της Κυβέρνησης και Υφυπουργών», όπως τροποποιήθη¬ 
κε και συμπληρώθηκε μεταγενέστερα. 

5. Την αρΎΠΠΟ/ΓΝΟΣ/47968/9-10-96 (ΦΕΚ 937/Β/14- 
10-96) κοινή απόφαση του Πρωθυπουργού και του 
Υπουργού Πολιτισμού «ανάθεση αρμοδιοτήτων στον 
Υφυπουργό Πολιτισμού»: 

6. - Την αριθμ. 1107147/1239/0006Α'/4-10-96 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» 

7. Την υπ’ αριθμ.2016747/2130/0022/7-3-97 εγκύκλιο 
του Γ.Λ.Κ. 

8. Τη σχετική απόφαση τοποθετημένης υπαλλήλου στο 
γραφείο του Υφυπουργού. 

9. Το γεγονός ότι, από την απόφαση αυτή προκαλείται 
δαπάνη 1.024.080 δρχ. περίπου σε βάρος του κρατικού 
προϋπολογισμού, που θα βαρύνει τις πιστώσεις του 
ειδ.Φορέα 21-610 και ΚΑΕ 0511 και 0512, αποφασίζουμε: 

Καθιερώνουμε υπερωριακή εργασία για το χρονικό διά¬ 
στημα από 12/4/1999 έως και 31/12/1999 για μία (1) υπάλ¬ 
ληλο που υπηρετεί στο Γ ραφείο του Υφυπουργού Πολιτι¬ 
σμού, για την υποβοήθηση του έργου του. 

Οι ώρες υπερωριακής εργασίας ορίζονται σε ενενήντα 
(90) το μήνα (δηλαδή σαράντα (40) για τις απογευματινές 
ώρες, τριάντα (30) για γυκτερινές ώρες,και 20 για Κυριακές). 

Η δαπάνη των υπερωριών θα βαρύνει τον προϋπολογι¬ 
σμό της Γενικής Γ ραμματείας Αθλητισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαΐου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚ. ΧΡΙΣΤΟΔΟΥΛΑΚΗΣ ΑΝΔΡΕΑΣ ΑΘ. ΦΟΥΡΑΣ 
-Φ- 

Αριθ. Φ.21/οικ.821 (6) 

Χορήγηση επιδόματος αεροθεραπείας στους δικαιού¬ 
χους των ασφαλιστικών οργανισμών, αρμοδιότητας 
Υπουργείου Εργασίας και Κοινωνικών Ασφαλίσεων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α. Τις διατάξεις του Α.Ν. 124/67 (ΑΊ51). 

β. Τις διατάξεις του άρθρου 14 του Ν. 1066/80 (Α' 183). 

γ. Τις διατάξεις του άρθρου 12 του Ν. 1276/82 (Α' 100). 

δ. Την αρ. 1749/4.11.98 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στον Υφυπουργό 
Εργασίας και Κοινωνικών Ασφαλίσεων Φοίβο Ιωαννίδη» 
(ΦΕΚ 1171/Β/11.11.98). 

ε. Την αριθ. 1107147/1239/0006Α/4.10.96 κοινή απόφα¬ 
ση του Πρωθυπουργού και του Υπουργού Οικονομικών 

«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 922Β). 

στ. Το γεγονός ότι από τις διατάξεις της απόφασης αυ¬ 
τής προκαλείται σε βάρος του προϋπολογισμού του ΙΚΑ, 
δαπάνη ύψους 360.000.000 δραχμών περίπου και σε βά¬ 
ρος των προϋπολογισμών των λοιπών Ασφαλιστικών Ορ¬ 
γανισμών δαπάνη ύψους 73.400.000 δρχ. για τα οποία πο¬ 
σά υπάρχει εγγεγραμμένη πίστωση στους προϋπολογι¬ 
σμούς εξόδων τρέχοντος οικον. έτους και σε βάρος του 
Κ.Α.Ε. 0635 των ασφαλιστικών οργανισμών, αποφασίζου¬ 
με: 

1. Εγκρίνουμε τη χορήγηση από το ΙΚΑ και τους λοιπούς 
Ασφαλιστικούς Οργανισμούς αρμοδιότητας Υπουργείου 
Εργασίας και Κοινωνικών Ασφαλίσεων, για τη θερνιή πε¬ 
ρίοδο 1999, εφάπαξ επιδόματος αεροθεραπείας εξήντα 
μία χιλιάδων (61.000) δρχ. στους ασφαλισμένους και συ¬ 
νταξιούχους λόγω γήρατος και αναπηρίας που πάσχουν: 

α. από φυματίωση 

β. από καρκίνο των πνευμόνων ή πνευμονοκονίαση και 

γ. από νεφρική ανεπάρκεια ή έχουν υποβληθεί σε μετα¬ 
μόσχευση νεφρού. 

Απαραίτητη προϋπόθεση για τη χορήγηση του επιδό¬ 
ματος, είναι να έχουν ποσοστό αναπηρίας από τις προα- 
ναφερόμενες αιτίες άνευ του 33%. 

2. Σε περίπτωση που από τις καταστατικές διατάξεις κά¬ 
ποιου ασφαλιστικού οργανισμού προβλέπεται η χορήγη¬ 
ση επιδόματος αεροθεραπείας ποσού μεγαλύτερου από 
αυτό που ορίζεται με την παρούσα απόφαση, μπορεί να 
καταβάλλεται και μέχρι το διπλάσιο από το πιο πάνω ορι¬ 
ζόμενο ποσό, εφόσον η οικονομική κατάσταση του οικεί¬ 
ου Οργανισμού το επιτρέπει. 

3. Ειδικά οι πάσχοντες από φυματίωση δικαιούνται του 
επιδόματος αεροθεραπείας, εφόσον παίρνουν σύνταξη ή 
επίδομα (τύπου συντάξεως) λόγω φυματιώσεως ή επίδο¬ 
μα φυματιώσεων, κατά το χρονικό διάστημα από 1 ης Ιου¬ 
νίου 1999 μέχρι 3 ΙηςΑυγούστου 1999 έστω και κατά τμή¬ 
μα του διαστήματος αυτού. 

4. Δεν δικαιούνται του επιδόματος αεροθεραπείας: 

α. Όσοι παίρνου ντο επίδομα αυτό από οποιαδήποτε πη¬ 
γή· 

β. Όσοι νοσηλεύονται, εφόσον οι δαπάνες της νοσηλεί¬ 
ας τους καταβάλλονται από το ΙΚΑ ή άλλο ασφαλιστικό 
οργανισμό, αρμοδιότητας Υπουργείου Εργασίας και Κοι¬ 
νωνικών Ασφαλίσεων, ή παρέχονται σ’ αυτού έξοδα ενοι¬ 
κίων ή γενικά έξοδα θερινής διαμονής, εφόσον το χρονι¬ 
κό διάστημα για το οποίο καταβάλλονται οι παραπάνω πα¬ 
ροχές αντιστοιχεί στο μεγαλύτερο τμήμα του χρονικού 
διαστήματος, που ορίζεται από την παρ. 3 της απόφασης 
αυτής. 

5. Τα πρόσωπα που συνταξιοδοτούνται συγχρόνως από 
το Δημόσιο και οποιοδήποτε ασφαλιστικό οργανισμό αρ¬ 
μοδιότητας Υπουργείου Εργασίας και Κοινωνικών Ασφα¬ 
λίσεων δικαιούνται του επιδόματος αεροθεραπείας μόνο 
από τον ασφαλιστικό οργανισμό. 

6. Η καταβολή του επιδόματος αεροθεραπείας θα αρχί¬ 
σει από τη δημοσίευση της απόφασης αυτής στην Εφη¬ 
μερίδα της Κυβερνήσεως και θα διαρκέσει μέχρι 6 μήνες. 

Όσοι καταστούν συνταξιούχοι, των οποίων όμως η 
έναρξη συνταξιοδότησης ανατρέχει στο χρονικό διάστη¬ 
μα πριν από την 31η Αυγούστου 1999 δικαιούνται επιδό¬ 
ματος αεροθεραπείας του οποίου η καταβολή θα γίνει μέ¬ 
σα σε προθεσμία τριάντα (30) ημερών, από της κοινοποι- 
ήσεως της σχετικής απόφασης συνταξιοδότησής τους. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΡΓΑΣΙΑΣ ΚΑΙ ΚΟΙΝ. ΑΣΦ/ΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΦΟΙΒΟΣ ΙΩΑΝΝΙΔΗΣ 
-♦- 

Αοιθ.Φ1150377 (7) 

Καταβολή οικονομικής ενίσχυσης στην Πανελλήνια Ομο¬ 
σπονδία Εργατοϋπαλλήλων Μετάλλου (Π.Ο.Ε.Μ.). 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 5 του ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
Νομικών Προσώπων και άλλες διατάξεις». 

2. Την με αριθ. 22/26.5.1999 απόφαση του Δ. Σ. του Ορ¬ 
γανισμού Εργατικής Εστίας. 

3. Την εγγραφή πίστωσης στον Κ.Α.Ε. 2522 ΣΤ του προ¬ 
ϋπολογισμού του Ο.Ε.Ε. έτους 1999, για την προκαλού- 
μενη δαπάνη (άρθρο 27του ν. 2081/1992, άρθρο 29 Ατού 
ν. 1558/1985 και άρθρο 1 του ν. 2469/1997). Η δαπάνη αυ¬ 
τή δεν βαρύνει τον κρατικό προϋπολογισμό. 

4. Την αριθ. 80078/4.10.1996 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 924/ 
Β/8.10.1996), αποφασίζουμε: 

Εγκρίνουμε την απόφαση του Δ.Σ του Ο.Ε.Ε. που ελή- 
φθη κατά την αριθμ. 22/26.5.99 συνεδρίασή του σχετικά 
με την καταβολή οικονομικής ενίσχυσης ποσού δύο εκα¬ 
τομμυρίων επτακοσίων ενενήντα επτά χιλιάδων οκτακό¬ 
σιων ογδόντα τριών (2.797.883) δρχ. στην Πανελλήνια 
Ομοσπονδία Εργατοϋπαλλήλων Μετάλλου (Π.Ο.Ε.Μ.), 
για τις διεθνείς οικονομικές της υποχρεώσεις. 

Η καταβολή του παραπάνω ποσού στην Π. ΕΜ θα γίνει 
μετά την υποβολή των αντίστοιχων παραστατικών στοι¬ 
χείων. 

Η σχετική δαπάνη θα βαρύνει τον Κ.Α.Ε. 2522 ΣΤ του 
προϋπολογισμού του Ο. Ε. Ε.έτους1999,ο οποίος δεν 
επιχορηγείται από τον κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 23 Ιουνίου 1999 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 

- ♦ - 

Αριθ. Φ11 50288 (8) 

Καταβολή οικονομικής ενίσχυσης στο Εργατικό Κέντρο 
Μήλου. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 5 του ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


νής και ασφάλειας των εργαζομένων και οργάνωσης 
Υπουργείου Εργασίας και των εποπτευόμενων από αυτό 
Νομικών Προσώπων και άλλες διατάξεις». 

2. Την με αριθ. 14/6.4.99 απόφαση του Δ. Σ. του Οργα¬ 
νισμού Εργατικής Εστίας. 

3. Την εγγραφή πίστωσης στον Κ.Α.Ε. 2522 Α του προϋ¬ 
πολογισμού του Ο.Ε.Ε. έτους 1999, γιατηνπροκαλούμε- 
νη δαπάνη (άρθρο 27του ν. 2081/1992, άρθρο 29 Ατού ν. 
1558/1985 και άρθρο 1 του ν. 2469/1997). Η δαπάνη αυτή 
δεν βαρύνει τον κρατικό προϋπολογισμό. 

4. Την αριθ. 80078/4.10.1996 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 924/ 
Β/8.10.1996), αποφασίζουμε 

Εγκρίνουμε την απόφαση του Δ.Στου Ο.Ε.Ε. που ελήφθη 
κατά την αριθμ. 14/6.4.99 συνεδρίασή του σχετικά με την 
καταβολή οικονομικής ενίσχυσης ποσού ενός εκατομμυρί¬ 
ου εξακοσίων χιλιάδων (1.600.000) δρχ. στο Εργατικό Κέ¬ 
ντρο Μήλου για την κατ’ εξαίρεση κάλυψη των λειτουργι¬ 
κών εξόδων και εξόδων καθαριότητος, έτους 1999. 

Η καταβολή του ανωτέρω ποσού στο Εργατικό Κέντρο 
θα πραγματοποιηθεί σύμφωνα με τους όρους και τις προ¬ 
ϋποθέσεις που ορίζει η αριθ. Φ1 Ια 50828/1999 απόφαση 
του Υφυπουργού Εργασίας και Κοινωνικών Ασφαλίσεων, 
για τις δευτεροβάθμιες συνδικαλιστικές Οργανώσεις 
(Εργατικά Κέντρα και Ομοσπονδίες), που έχουν στη δύ¬ 
ναμή τους ψηφίσαντα μέλη έως 1.500. 

Η δαπάνη αυτή η οποία βαρύνει τον Κ.Α.Ε. 2522 Α του 
προϋπολογισμού του Ο.Ε.Ε. έτους 1999, δεν βαρύνει τον 
κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 23 Ιουνίου 1999 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 
-»- 

Αριθ. Φ1150276 (9) 

Καταβολή οικονομικής ενίσχυσης στο Εργατικό Κέντρο 
Δράμας. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 5 του ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
Νομικών Προσώπων και άλλες διατάξεις». 

2. Την με αριθμ. 11/10.3.99 απόφαση του Δ.Σ. του Ορ¬ 
γανισμού Εργατικής Εστίας. 

3. Την εγγραφή πίστωσης στον Κ.Α.Ε.2522Ζ του προϋ¬ 
πολογισμού του Ο.Ε.Ε. για την προκαλούμενη δαπάνη 
(άρθρο 27του ν. 2081/1992. άρθρο 29 Ατού ν. 1558/1985 
και άρθρο 1 του ν. 2469/1997). Η δαπάνη αυτή δεν βαρύ¬ 
νει τον κρατικό προϋπολογισμό. 

4. Την αριθ. 80078/4.10.96 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 


Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». (ΦΕΚ. 
924/Β/8.10.96), αποφασίζουμε: 

Εγκρίνουμε την απόφαση του Δ.Σ. του Ο.Ε.Ε. που ελή¬ 
φθη κατά την αριθμ. 11/10.3.99 συνεδρίασή του σχετικά 
με την καταβολή οικονομικής ενίσχυσης ποσού τεσσά¬ 
ρων εκατομμυρίων (4.000.000) δρχ. στο Εργατικό Κέντρο 
Δράμας για διοργάνωση διημερίδας με θέματα Πραγμα¬ 
τοποίηση της Οικονομίας, Επιπτώσεις στην Ανεργία και 
Ανάπτυξη. Διεθνής Ανταγωνισμός . Επιπτώσεις στο Περι¬ 
βάλλον. Η καταβολή του ανωτέρου ποσού στο Εργατικό 
Κέντρο θα πραγματοποιηθεί μετά την υποβολή των σχετι¬ 
κών παραστατικών στοιχείων στον Ο.Ε.Ε. 

Η δαπάνη αυτή η οποία βαρύνει τον Κ.Α.Ε.. 2522Ζ του 
προϋπολογισμού του Ο.Ε.Ε. έτους 1999 δεν βαρύνει τον 
κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 23 Ιουνίου 1999 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 
-*- 

Αριθ. Φ11 50275 (10) 

Καταβολή οικονομικής ενίσχυσης στο Εργατικό Κέντρο 
Ν. Ιωαννίνων. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 5 του ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
Νομικών Προσώπων και άλλες διατάξεις». 

2. Την με αριθμ. 13/31.3.99 απόφαση του Δ.Σ. του Ορ¬ 
γανισμού Εργατικής Εστίας. 

3. Την εγγραφή πίστωσης στον Κ.Α.Ε.2522Ζ του προϋ¬ 
πολογισμού του Ο.Ε.Ε. για την προκαλούμενη δαπάνη 
(άρθρο 27 ν. 2081/1992, άρθρο 29 Ατού ν. 1558/1985.. και 
άρθρο 1 του ν.2469/1997/. Η δαπάνη αυτή δεν βαρύνει 
τον κρατικό προϋπολογισμό. 

4. Την αριθ. 80078/4.10.96 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». (ΦΕΚ. 
924β/8.10.96), αποφασίζουμε: 

Εγκρίνουμε την απόφαση του Δ.Σ. του Ο.Ε.Ε. που ελή¬ 
φθη κατά την αριθμ. 13/31.3.99 συνεδρίασή του σχετικά 
με την καταβολή οικονομικής ενίσχυσης ποσού τριών 
εκατομμυρίων πεντακοσίων χιλιάδων (3.500.000) δρχ. 
στο Εργατικό Κέντρο Ν. Ιωαννίνων για διοργάνωση διη¬ 
μερίδας με θέματα Υγιεινής και Ασφαλείας Εργασιακές 
Σχέσεις, 

Η καταβολή του ανωτέρου ποσού στο Εργατικό Κέντρο 
θα πραγματοποιηθεί μετά την υποβολή των σχετικών πα¬ 
ραστατικών στοιχείων στον Ο.Ε.Ε. 

Η δαπάνη αυτή η οποία βαρύνει τον Κ.Α.Ε., 2522Ζ του 
προϋπολογισμού του Ο.Ε.Ε. έτους 1999 δεν βαρύνει τον 
κρατικό προϋπολογισμό. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 23 Ιουνίου 1999 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΧ 
-♦- 

Αριθ.Φ 11 50274 (11) 

Καταβολή οικονομικής ενίσυσης στην Ομοσπονδία 
Υπαλληλικού Προσωπικού Αυτοκινήτων Ελλάδος. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 5 του ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης 
Υπουργείου Εργασίας και των εποπτευόμενων από αυτό 
Νομικών Προσώπων και άλλες διατάξεις». 

2. Την με αριθμ. 11/10.3.99 απόφαση του Δ.Σ. του Ορ¬ 
γανισμού Εργατικής Εστίας. 

3. Την εγγραφή πίστωσης στον Κ.Α.Ε.2522Ζ του προϋ¬ 
πολογισμού του Ο.Ε.Ε. για την προκαλούμενη δαπάνη 
(άρθρο 27 του ν. 2081/1992, άρθρο 29 Α του ν. 1558/1985 
και άρθρο 1 του ν. 2469/1997). Η δαπάνη αυτή δεν βαρύ¬ 
νει τον κρατικό προϋπολογισμό. 

4. Την αριθ. 80078/4.10.96 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». (ΦΕΚ. 
924/Β/8.10.96), αποφασίζουμε: 

Εγκρίνουμε την απόφαση του Δ.Σ. του Ο.Ε.Ε. που ελή- 
φθη κατά την αριθμ. 11/10.3.99 συνεδρίασή του σχετικά 
με την καταβολή οικονομικής ενίσχυσης ποσού πεντακο- 
σίων ογδόντα μία χιλιάδων οκτακόσιων (581.800) δρχ. 
σην Ομοσπονδία Υπαλληλικού Προσωπικού Αυτοκινήτων 
Ελλάδος (ΟΥΠΑΕ) για φιλοξενία πέντε (5) ξένων αντιπρο¬ 
σωπειών (Ομοσπονδίες Μεταφορών), 

Η καταβολή του ανωτέρου ποσού σην Ομοσπονδία θα 
πραγματοποιηθεί μετά την υποβολή των σχετικών παρα¬ 
στατικών στοιχείων στον Ο.Ε.Ε. 

Η δαπάνη αυτή η οποία βαρύνει τον Κ.Α.Ε., 2522Ζ του 
προϋπολογισμού του Ο.Ε.Ε. έτους 1999 δεν βαρύνει τον 
κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 23 Ιουνίου 1999 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 

-φ- 

Αοιθ. οικ. 65346/880 (12) 

Μέτρα περιορισμού κυκλοφορίας φορτηγών αυτοκινή¬ 
των σε τμήματα των Εθνικών Οδών κατά την καλοκαι¬ 
ρινή περίοδο 1999. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ 
ΕΡΓΩΝ, ΔΗΜΟΣΙΑΣ ΤΑΞΗΣ ΚΑΙ ΜΕΤΑΦΟΡΩΝ & 
ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 52, παρ 8, του Ν. 2696 / 99 
(Α'57)" Κύρωση του Κώδικα Οδικής Κυκλοφορίας". 


2. Την ανάγκη, για την επιβολή περιοριστικών μέτρων 
στην κυκλοφορία φορτηγών αυτοκινήτων σε τμήματα των 
Εθνικών οδών, σε όλη την Επικράτεια λόγω της καλοκαι¬ 
ρινής περιόδου, από 25 Ιουνίου 1999 μέχρι 12 Σεπτεμβρί¬ 
ου 1999, με στόχο την βελτίωση της οδικής κυκλοφορίας 
και ασφάλειας, την καλύτερη διαχείριση της κυκλοφο¬ 
ρίας , την μείωση των κυκλοφοριακών προβλημάτων, κα¬ 
θώς και την περιστολή των τροχαίων ατυχημάτων. 

3. Το γεγονός ότι επιβάλλεται η θέσπιση εξαίρεσης από 
τους πιο πάνω περιορισμούς για τα οχήματα οδικής βοή¬ 
θειας και τα φορτηγά αυτοκίνητα που μεταφέρουν ορι¬ 
σμένα ευπαθή προϊόντα. 

4. Τις διατάξεις του άρθρου 27 του Ν.2081/92 (ΑΊ54), 
με το οποίο προστέθηκε το άρθρο 29Α στο Ν.1558/ 85 
(ΑΊ 37) και το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Α. Κατά την καλοκαιρινή περίοδο, από 25 Ιουνίου 1999 
μέχρι 12 Σεπτεμβρίου 1999, απαγορεύεται η κυκλοφορία 
όλων των φορτηγών αυτοκινήτων ωφελίμου φορτίου άνω 
του 1,5 τόνων στα τμήματα των εθνικών οδών και κατά τις 
ημέρες και ώρες που ακολουθούν : 

1. Στη Νέα Εθνική Οδό (Ν.Ε.Ο.) και στην Παλαιό Εθνική 
Οδό (Π.Ε.Ο.) Αθηνών - Κορίνθου, στο ρεύμα εξόδου, από 
τον κόμβο της Λεωφ. Κηφισού μέχρι το νέο κόμβο Τριπό- 
λεως (Εξαμίλια), κάθε Παρασκευή και από 16.00 έως 
21.00 ώρας. 

2. Στη Ν.Ε.Ο. και στην Π.Ε.Ο. Πατρών - Κορίνθου - Αθη¬ 
νών, στο ρεύμα προς Αθήνα, από τον κόμβο του Ρίου μέχρι 
τον κόμβο της Λεωφ. Κηφισού, κάθε Κυριακή και από 17.00 
έως 22.00 ώρας. 

3. Στη Ν.Ε.Ο. Αθηνών - Λαμίας στο ρεύμα εξόδου, από 
τον κόμβο Τατοίου (Μεταμόρφωση) μέχρι τον ισόπεδο 
κόμβο προς Μπράλο (Θερμοπύλες), κάθε Παρασκευή και 
από 16.00 έως 21.00 ώρας. 

4. Στη Ν.Ε.Ο. Αθηνών - Λαμίας, στο ρεύμα προς Αθήνα, 
από τον ισόπεδο κόμβο προς Μπράλο (Θερμοπύλες) μέ¬ 
χρι τον κόμβο Τατοίου (Μεταμόρφωση), κάθε Κυριακή και 
από 17.00 έως 22.00 ώρας. 

5. Στην Εθνική Οδό Θεσσαλονίκης - Καβάλας, από το 
11ο χιλιομ. μέχρι τη γέφυρα Στρυμώνα , στο ρεύμα εξό¬ 
δου, κάθε Παρασκευή από 16.00 έως 21.00 ώρας και στο 
ρεύμα εισόδου, κάθε Κυριακή από 17.00 έως 22.00 ώρας. 

Της απαγόρευσης αυτής και όσον αφορά στο ρεύμα 
εξόδου, μόνο για το τμήμα από διασταύρωση Ρενπ'νας 
μέχρι τη γέφυρα Στρυμώνα, εξαιρούνται τα βυτιοφόρα 
υγρών καυσίμων. 

6. Στην Εθνική Οδό Θεσσαλονίκης - Ν.Μουδανιών από 
την αερογέφυρα Ρυσίου μέχρι το 34ο χιλιομ., στο ρεύμα 
εξόδου, κάθε Παρασκευή από 16.00 έως 21.00 ώρας και 
στο ρεύμα εισόδου, κάθε Κυριακή από 17.00 έως 22.00 
ώρας. 

7. Στην Ν.Ε.Ο. Αθηνών - Θεσσαλονίκης, στο ρεύμα προς 
Αθήνα, από όρια νομού Πιερίας (χ.θ. 399) μέχρι τη Λάρι¬ 
σα (χ.θ. 356), κάθε Κυριακή από 18.00 έως 21.00 ώρας. 

Β. Εξαιρούνται της απαγόρευσης κυκλοφορίας τα οχή¬ 
ματα Οδικής Βοήθειας και τα φορτηγά αυτοκίνητα που 
μεταφέρουν παστεριωμένο γάλα, νωπά ψάρια και κρέας. 

Γ. Οι παραβάτες της παρούσας τιμωρούνται σύμφωνα 
με τις διατάξεις της παρ. 8 του άρθρου 52 του Κώδικα Οδι¬ 
κής Κυκλοφορίας ( Ν. 2696/99, ΦΕΚ 57 Α'). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 1999 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ · ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΔΗΜΟΣΙΑΣΤΑΞΗΣ 

Κ.ΛΑΛΙΩΤΗΣ Μ. ΧΡΥΣΟΧΟΪΔΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Α.ΜΑΝΤΕΛΗΣ 
-♦- 

Αριθ. Φ261/64701/6563 (13) 

Σύσταση ομάδας δράσης (Έργου) για την αντιμετώπιση 
του προβλήματος του έτους 2000 των πληροφορια¬ 
κών και ηλεκτρονικών συστημάτων στις Υπηρεσίες και 
στους Φορείς αρμοδιότητας του Υπουργείου Μετα¬ 
φορών και Επικοινωνιών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕ¬ 
ΝΤΡΩΣΗΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπ’οψη 

1. τις διατάξεις: 

Α) Της παρ.18 του άρθρου 18 του Ν. 2503/1997 (ΦΕΚ. 
107/Α730.5.97) 

Β) Του άρθρου 40 του Ν, 849/1978 (ΦΕΚ. 232/Α778) 

Γ) Της παρ. 3 του άρθρου 22 του Ν. 2362/1995 ( ΦΕΚ. 
247/Α727.11.95) 

Δ) Του άρθρου 27του Ν. 2081/1992 (ΦΕΚ. 154/Α710.9.92) 
με το οποίο προστέθηκε άρθρο 29Α στο Νόμο 1558/1985 
(ΦΕΚ. 137/Α71985), όπως τελικά αντικαταστάθηκε με το 
άρθρο 1 του Ν.2469/1997 (ΦΕΚ. 38/Α797). 

2. Ότι επιβάλλεται η ολοκλήρωση της λήψης όλων των 
απαραίτητων μέτρων για την αντιμετώπιση του γνωστού 
ως "προβλήματος του έτους 2000" των πληροφοριακών 
και ηλεκτρονικών συστημάτων, επειδή η μη αποτελεσμα¬ 
τική αντιμετώπιση του εγκαίρως θα έχει ενδεχομένως σο¬ 
βαρές δυσμενείς επιπτώσεις, που θα συνίστανται στη δια¬ 
κοπή της λειτουργίας των συστημάτων ή σε εσφαλμένη 
λειτουργία των συστημάτων. 

Για τον λόγο αυτό κρίνεται αναγκαία η σύσταση και λει¬ 
τουργία στο Υπουργείο Μεταφορών και Επικοινωνιών 
ομάδας δράσης (έργου) 2000. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, καθόσον η σχετική δαπάνη θα προκύ- 


ψει με τον καθορισμό της αμοιβής ή αποζημίωσης που θα 
γίνει με την έκδοση της προβλεπόμενης στο τελευταίο 
εδάφιο της παρ. 18του άρθρου 18του Ν, 2503/1999 κοι¬ 
νής Υπουργικής Απόφασης, αποφασίζουμε: 

1. Συγκροτούμε στο Υπουργείο Μεταφορών και Επικοι¬ 
νωνιών ομάδα δράσης (Εργου) 2000, για την αντιμετώπι¬ 
ση του προβλήματος 2000 των πληροφοριακών και ηλε¬ 
κτρονικών συστημάτων Υπηρεσιών και Φορέων αρμοδιό¬ 
τητας του Υπουργείου Μεταφορών και Επικοινωνιών. 

2. Η ομάδα δράσης ορίζεται πενταμελής και θα αποτε- 
λείται από δημοσίους λειτουργούς ή υπαλλήλους δημο¬ 
σίων Υπηρεσιών και λοιπών φορέων του δημόσιου τομέα, 
ειδικούς σε θέματα πληροφορικής και εμπειρογνώμονες 
του δημοσίου και ιδιωτικού τομέα. Ο πρόεδρος της ομά¬ 
δας δράσης 2000 δύναται να προσκαλεί για συμμετοχή 
σε συνεδριάσεις της ομάδας πανεπιστημιακούς, ειδικούς 
επιστήμονες και υπαλλήλους ή συνταξιούχους δημοσίων 
Υπηρεσιών και λοιπών Φορέων του δημόσιου τομέα για 
παροχή εξειδικευμένων πληροφοριών 

3. Πρόεδρος της ομάδας ορίζεται λειτουργός ή υπάλ¬ 
ληλος, ειδικός σε θέματα πληροφορικής. 

4. Η ομάδα θα εξυπηρετείται από διμελή γραμματεία, 
αποτελούμενη από υπαλλήλους Υπηρεσιών ή Φορέων 
του δημόσιου τομέα. 

5. Η ομάδα θα συνεδριάζει έκτος των ωρών εργασίας 
των δημοσίων Υπηρεσιών στο κατάστημα του Υπουργεί¬ 
ου Μεταφορών και Επικοινωνιών. 

6. Εργο της ομάδας δράσης είναι η παρακολούθηση του 
επιχειρησιακού σχεδιασμού των Υπηρεσιών και Φορέων, 
αρμοδιότητας του Υπουργείου Μεταφορών και Επικοινω¬ 
νιών για την αντιμετώπιση του προβλήματος 2000 στα 
πληροφοριακά και ηλεκτρονικά συστήματα, η παρακο¬ 
λούθηση της εξέλιξης των έργων και των ενεργειών υλο¬ 
ποίησης, η παροχή συμβουλευτικής υποστήριξης σε θέ¬ 
ματα προτύπων, μεθοδολογιών, τεχνικών και εργαλείων, η 
σύνταξη ειδικών γνωμοδοτικών εκθέσεων για τις αναγκαί¬ 
ες παρεμβάσεις και μετατροπές στις διάφορες συνιστώ¬ 
σες των πληροφοριακών και ηλεκτρονικών συστημάτων 
και η υποστήριξη Φορέων για την επαλήθευση των διαδι¬ 
κασιών υλοποίησης της συμβατότητας. 

7. Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 14 Ιουνίου 1999 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

- ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Β. ΠΑΠΑΝΔΡΕΟΥ ΑΝ. ΜΑΝΤΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


